Ohjelman ovat kustantaneet Joyce Meyer Ministries -työn tukijat.
Annamme paholaisen hämmentää, kun joskus tapahtuu jotain ikävää.
Entäpä kaikki tapaukset, joilta Jumala on varjellut meitä tietämättämme?
ILOA ARKEEN ― JOYCE MEYER Paholaisen tavat harhauttaa 2/2
Ps. 91:1―2 (AMPC): "Se, joka asuu Korkeimman kätköpaikassa, -
pysyy vakaasti ja kiinteästi Kaikkivaltiaan varjossa".
Pysy Jumalan seurassa, niin saat vakautta.
"Sanon Herrasta". Mitä?
"Herra on turvapaikkani ja linnani, Jumalani.
Häneen nojaan ja luotan. Häneen laitan turvani."
Katsopa näitä lupauksia.
"Sillä silloin Hän päästää sinut -
linnustajan paulasta ja tappavasta rutosta.
Silloin Hän suojaa sinua sulillaan, ja Hänen siipiensä alla löydät turvan.
Hänen totuutensa ja uskollisuutensa ovat sinulle kilpi ja suojus.
Et pelkää yön kauhuja -
etkä päivällä lentäviä nuolia (pahojen juonia ja herjauksia) -
et pimeässä vaanivaa ruttoa -
etkä keskipäivällä riehuvaa tuhoa tai äkkikuolemaa.
Vaikka tuhat kaatuisi sivultasi ja kymmenentuhatta oikealta puoleltasi, -
ei se sinua lähesty."
"Seuraat vain sivusta [turvassa Korkeimman kätköpaikassa], -
kuinka jumalattomille kostetaan.
Koska teit Herrasta turvapaikkasi ja Korkeimmasta asuinsijasi, -
paha ei sinuun iske, mikään vitsaus tai onnettomuus ei lähesty majaasi, -
sillä Hän antaa enkeleilleen [erityisen] käskyn seurata ja puolustaa -
ja varjella sinua kaikilla [kuuliaisuuden ja palvelun] teilläsi."
Paholainen ehti varmasti ujuttaa mieleesi jo kysymyksiä.
"Minulle tapahtuu asioita. Missä ovat minun enkelini?"
Eräs ystäväni oli veneilemässä.
Itse asiassa hän oli -
juuri mietiskelemässä Psalmia 91.
Veneeseen iski kova aalto.
Ystäväni kaatui ja löi päänsä veneen laitaan. Päähän tuli kunnon kuhmu.
Hän sanoi: "Jumala, miksi näin kävi? Ajattelin juuri Psalmia 91."
Jumala vastasi: "Et kuollut, ethän?"
Kuulkaahan.
Annamme paholaisen hämmentää, kun joskus tapahtuu jotain ikävää.
Entäpä kaikki se, mistä Jumala on varjellut tietämättämme?
Sinulla on vahvemmat tukijoukot kuin vihollisella.
On hyvä kuulla se aika ajoin, ja sitä kannattaa puhua myös itselleen.
Muistuttaa itseä, että minulla on Jumalan voima -
ja Hänen enkelinsä ovat kanssani. Älä anna paholaisen kävellä ylitsesi.
Hengellinen maailma on erittäin todellinen.
Vaikka emme yleensä tiedosta sitä, se on olemassa.
Jumala taistelee aina puolestasi.
Kunhan uskot, Jumala vaikuttaa.
Kuulitko? Kunhan uskot, Jumala vaikuttaa.
Saatana tuntee ylpeyden vaarat.
Niinpä se yrittää panna päähämme ylpeyteen vetoavia ajatuksia.
Jos ihminen luulee tietävänsä kaiken, -
hänelle ei voi opettaa mitään.
Täytyy varoa, ettemme luule olevamme aina oikeassa -
emmekä kuuntele ketään muuta.
Viime viikolla eräässä tilaisuudessa sanoin jotain.
Se on mielestäni Raamatun mukaista. Muuten en olisi sanonut sitä.
Jeesus ei kertaakaan Raamatussa yrittänyt osoittaa olevansa oikeassa.
Häntä syytettiin koko ajan jostain. Hän vastasi: "Miten vain ajattelette."
"Miten vain."
Miksi Hän teki niin? Koska Hän tiesi, kuka Hän oli.
Jos tiedämme, keitä olemme ja kenelle kuulumme, -
meidän ei tarvitse todistella muille, että olemme oikeassa.
Jos meillä ei ole nöyryyttä ja joku syyttää meitä jostain, -
alamme heti puolustautua, -
koska emme halua, että meistä ajatellaan huonoa.
Oikeassa oleminen on yliarvostettua.
Se ei kanna kovin pitkälle.
Minulta kesti vuosia, ennen kuin oivalsin sen.
Aloitin monta väittelyä osoittaakseni, että olen oikeassa.
Se on vain ylpeyden hedelmää.
Ylpeyden.
Ylpeys saa meidät olemaan hyvin tuomitsevia -
muita ihmisiä kohtaan. Eikö?
Olemme oikeassa. Jos muut tekisivät niin kuin me, heillä menisi paremmin.
Saatana tahtoo meidän keskittyvän ärsyttäviin piirteisiin lähimmäisissä.
Se vie huomion asioista, joita Jumala tahtoisi meidän näkevän itsessämme.
Sanon sen uudelleen.
Vihollinen tahtoo meidän keskittyvän -
ärsyttäviin piirteisiin meitä lähellä olevissa ihmisissä.
Monellako on ihmisiä, joita rakastaa mutta jotka osaavat todella ärsyttää?
Nyt tulee pari Dave-juttua.
Rakastan aviomiestäni. Olemme olleet naimisissa jo 50 vuotta.
Ja kiellän jo etukäteen: Dave, älä tee sitä.
Ei hän kumminkaan usko. Saanko kulhoni?
Tämä Daven tapa tekee minut hulluksi.
Kun hän syö muroja...
Ajattelen: "Ei ole todellista!"
Muroja ei ole liimattu kulhon pohjaan.
En minä pidä ääntä, kun syön muroja.
Syön rauhallisesti.
Yhtenä päivänä...
Tuolla hän paukuttaa astioita.
Yhtenä päivänä hän oli keittiössä. En liioittele.
Olin makuuhuoneessani. Sinne on matkaa.
Kuulin kolistelun sinne asti.
Uuh!
Ärsyttävää! Tässä toinen ärsyttävä tapa.
Ei!
Sekoitat sanomani.
Tiedättekö mitä?
Moniko tekee asioita, joiden tietää ärsyttävän vaimoa, -
mutta se on hauskaa?
Jos häntä ärsyttää, teen kiusallanikin.
Surullista mutta totta.
Hänestä se on hauskaa.
Toinen tapa, jota en ymmärrä.
Hän rasvaa kätensä, istuu sängyn laidalla ja tekee näin.
Kerran olin melkein jo nukahtanut, ja hän räpyttelee.
Kysyin: "Mitä sinä teet?" - "Kuivaan rasvaa käsistäni."
Niitähän rasvataan sen takia, etteivät ne kuivuisi.
Vielä yksi juttu.
Haluan vain näyttää, ettette taistele yksin.
Hän höpöttää, aina kun katsomme elokuvia tai tv-ohjelmia.
Hän sanoo: "Pysäytä.
Tiedätkö, mitä seuraavaksi tapahtuu?"
"En. Et sinäkään. Emme ole vielä nähneet."
Kiitos Jumalalle, jotta pysymme rakkaudessa.
Room. 15:1 (AMPC): -
"Meidän, jotka olemme vahvoja [vakaumuksissamme ja uskossamme]-
tulisi kestää heikkojen vajavuuksia ja epäröintejä.
[Meidän tulee kantaa muiden epäilyjä ja tuskia] eikä elää itselle mieliksi."
Toisin sanoen minulla on enemmän ärsyttäviä tapoja kuin hänellä.
Emme vain näe omia vikoja, koska etsimme koko ajan vikoja muista.
Mitä?
Saatana on voittanut, jos uskova ei näe mitään vikaa itsessään, -
ainoastaan muissa.
Onko kenelläkään taipumusta tuomitsevuuteen?
Älkää nyt valehdelko.
Hänenä en laittaisi tukkaani noin.
Menenkö eteenpäin vai pureudutaanko tähän?
Matt. 7:1―7 (AMPC).
Voisi pureutua. Mitä väliä, montako kohtaa ehdin käsitellä.
"Älkää tuomitko ja arvostelko muita, ettei teitä tuomita ja arvostella."
Yksi parhaista neuvoista, jonka voin antaa ja jota itsekin yhä opettelen: -
Pidä huoli omista asioista.
Voimme säästää itsemme monelta vaivalta -
pitämällä huolen vain omista asioistamme.
"En tekisi noin." - Tiedätkö mitä? Asia ei ole vastuullasi.
Minulla ei tarvitse olla mielipidettä, jos minulla ei ole vastuuta.
"Niin kuin te tuomitsette, niin teidätkin tuomitaan.
Millä mitalla te arvioitte, sillä mitalla teillekin arvioidaan."
Hiljattain Joel Osteenin seurakunnassa puhuin armosta.
Meidän pitää olla armollisempia muille, jotta saisimme itsekin armoa.
J. 3: "Kuinka näet pikkuruisen roskan veljesi silmässä, -
mutta et näe parrua omassa silmässäsi?
Ota ensin parru omasta silmästäsi, -
jotta näet ottaa roskan veljesi silmästä."
Puhutaanpa rukouksesta. Saatana yrittää estää meitä rukoilemasta.
Se haluaa, ettemme muista tai ehdi rukoilla.
Ja että keskitymme esiintymiseen niin, ettemme kiinnitä huomiota sanoihin.
Oletko ääneen rukoillessasi yhtäkkiä tajunnut, -
ettet puhu Jumalalle vaan yrität kuulostaa hyvältä?
Minun ainakin täytyy varoa ollessani lavalla.
Tahdon puhua täällä Jumalalle, -
enkä yrittää tehdä sanoillani vaikutusta teihin.
Rukous on voimallinen, mutta sen pitää olla vilpitön ollakseen sitä.
"Vanhurskaan harras ja tehokas rukous -
tuo saataville suunnattoman, dynaamisesti vaikuttavan voiman."
Sinun rukouksesi ja minun rukoukseni ovat vaarallisia paholaiselle.
Jos tiedät, kuka olet Kristuksessa, -
ja sanot: "Vastustan sinua, saatana, Jeesuksen nimessä", -
taivas kuulee sen ja Jumala alkaa vaikuttaa puolestasi.
Matt. 7:7: "Anokaa, niin teille annetaan; etsikää, niin te löydätte; -
kolkuttakaa [kunnioittavasti], niin teille avataan [ovi]."
Jatkakaa vain sinnikkäästi.
Varttuessani isä käytti minua hyväksi.
Rukoilin hänen pelastumisensa puolesta säännöllisesti -
ainakin 40 vuotta.
Välillä ajattelin: "Hän ei ikinä muutu."
Älä anna paholaisen täyttää mieltäsi tällaisilla ajatuksilla muista: -
"Hän ei ikinä muutu." Ajatteletko niin koskaan?
Mutta muutuithan sinäkin.
Ja minä muutuin.
Vain yksi oikea-aikainen hetki Jumalan kanssa riittää.
Älkää luovuttako ihmisten suhteen.
Vaikka et pystyisi olemaan yhteydessä heihin, älä luovuta.
Jatkoin sinnikkäästi. Kerran olin autossa ja rukoilin: -
"Herra, vedät kauttani ihmisiä kaikkialta maailmasta luoksesi.
Älä anna oman isäni kuolla ja mennä helvettiin. Pelasta hänet."
Pian sen jälkeen sain rukoilla hänen kanssaan ja kastaa hänet.
Hän oli 80-vuotias. Hukkasi koko elämänsä, mutta nyt hän on taivaassa.
Tämä on hyvä.
Saatana yrittää aina ajaa meidät äärirajoillemme.
Ellei se pysty estämään meitä tekemästä jotain, -
se yrittää saada meidät tekemään liikaa.
Esimerkiksi jotkut teistä eivät säästä yhtään rahaa. Se ei ole hyvä.
Jotkut eivät käytä yhtään rahaa, ja se ei ole hyvä.
Kaikessa tarvitaan tasapaino.
1. Piet. 5:8: "Olkaa tasapainoiset.
Vastustajanne, paholainen, kulkee ympäri kuin leijona -
etsien, kenet se voisi niellä."
"Olkaa tasapainoiset (kohtuulliset, maltilliset), aina valppaat.
Vihollinen kulkee ympäri kuin leijona, ärjyen [nälissään] -
etsien, kenet saada kiinni ja niellä."
Moniko sanoo tänään: "Se en ole minä"?
Se en ole minä.
Mutta pitää olla valpas.
Pieni varoituksen sana. Ainakin minulle käy näin.
Olen tavallista alttiimpi vihollisen hyökkäyksille etenkin silloin, -
kun olen väsyttänyt itseäni liikaa.
Täytyy pitää huolta itsestä, sillä fyysinen keho vaikuttaa hengellisesti.
Jos voin huonosti, ei jaksa rukoilla eikä huvita vaeltaa rakkaudessa.
Teen sen velvollisuudesta.
Mutta olen oppinut, että minun pitää saada riittävästi lepoa -
ja huolehtia itsestäni, jos haluan olla vahva Herrassa.
Saatana haluaa, että joko sivuutamme sen tai keskitymme siihen liikaa.
Se siis haluaa, että keskitymme siihen liikaa tai olemme tietämättömiä siitä.
Vaeltaessamme Jumalan kanssa olemme tietoisia monista asioista, -
mutta kaikkea ei voi pitää mielessä etualalla koko aikaa.
Aina välillä alan unohdella asioita.
Silloin Pyhän Hengen täytyy muistuttaa minua.
Vihollisen kanssa minun käy välillä niin.
En ajattele paholaista tai demoneja koko ajan.
En käske paholaista koko ajan. Mutta aina välillä Jumalan täytyy muistuttaa:
"Tilkitsepä vene. Vihollinen valehtelee sinulle. Älä siedä sen järjettömyyksiä."
Moniko tarvitsee tilkitsemistä tällä alueella?
Se haluaa, että olemme joko epähengellisiä tai ylihengellisiä.
Joko kurittomia tai täysin lakihenkisiä.
Täytyy varoa ääripäitä. Se haluaa, että joko puhumme liikaa tai liian vähän.
Joku miettii: "Voiko puhua liian vähän?" Mielestäni voi.
On uuvuttavaa lypsää toisesta sanoja ja yrittää pitää keskustelua yllä.
Se haluaa, ettemme suunnittele lainkaan -
tai että koko elämä on niin aikataulutettu, -
ettei ole tilaa luovuudelle.
Kysymys. Onko sinun elämässäsi aluetta, jossa menet liiallisuuksiin?
Älkäähän nyt.
Täältä pesee. Moniko syö liikaa sokeria?
No niin. Moniko tekee liikaa töitä eikä lepää riittävästi?
Moniko ei varaa omaa aikaa?
Moniko nukkuu liian vähän?
Olettepa te sekaisin.
Laitetaanko 1. Piet. 5:8 uudelleen taululle?
"Olkaa tasapainoiset."
Itse voin syödä herkkuja silloin tällöin mutta en joka päivä.
Et voi...
Kaikki, mihin on jatkuva pakkomielle, muotoutuu ennen pitkää ongelmaksi.
"Olkaa (kohtuulliset ja maltilliset) aina valppaat.
Vihollinen, paholainen, kulkee ympäri kuin leijona ärjyen [nälissään], -
etsien, kenet saada kiinni ja niellä." Jae 9: -
"Vastustakaa sitä."
O-ou, saitte juuri töitä.
"Vastustakaa sitä. Olkaa lujia uskossa [sen lähtiessä iskuun]."
Opi huomaamaan, milloin vihollinen lähtee iskuun, ja iske heti vastaan.
Älkää odottako, kunnes olette olleet kuusi viikkoa masentuneet -
ja tarvitaan kuorma-autollinen uskovia nostamaan teidät maasta.
Heti kun alkaa tuntua...
Sano: "Ei. Ilo Herrassa on minun väkevyyteni.
En tuhlaa tätä päivää ollen nurjalla mielellä."
Vastustakaa paholaista, kun se lähtee iskuun.
"[Olkaa juurtuneet, perustuneet, lujat, horjumattomat ja määrätietoiset], -
tietäen, että kaikki joutuvat kokemaan samaa."
Emme ole ainoita, joilla on vaikeaa.
Yksi vihollisen keino petkuttaa meitä -
on saada meidät keskittymään kokonaan itseemme.
Jeesus sanoi: "Jos joku tahtoo minua seurata, -
hän kieltäköön itsensä ja oman edun, ottakoon ristinsä ja seuratkoon minua.
Se kuulostaa tylsältä, eikö?
Unohtaa itsensä ja oman etunsa. Kieltää itsensä.
Kuka minusta sitten pitää huolta?
Öö, Jumala.
Täytyy lakata yrittämästä huolehtia itse itsestämme -
ja asettaa itsemme Jumalan käsiin, esittää Hänelle pyyntömme -
ja alkaa palvella Häntä.
Mitä Raamattu sanoo? "Sinulla on ilo Herrassa, ja Hän antaa sinulle, -
mitä sinun sydämesi halajaa."
Paholainen on valehtelija. Se yrittää petkuttaa meitä monin tavoin.
Mutta sitä ei tarvitse sietää. Voit vastustaa sitä rukouksella, -
ylistyksellä, Sanalla, Jeesus-nimellä ja Jumalan antamilla työkaluilla.
Tänään tarjouksessa on "Power Thoughts" -kirja.
Se kertoo asioista, joita voimme ajatella tarkoituksella -
ja jotka kasvattavat Jumalan voimaa elämässämme ja vapauttavat meitä.
Tarjoamme myös "Five Lies that Christians Believe" -DVD-levyä.
Mainosten jälkeen kerron, miten voit saada lisää iloa elämääsi -
auttamalla muita. Jatkamme pian.
Vaivaavatko negatiiviset ajatukset?
Muutetaan asenteemme ja ajatellaan Jumalan tahtomalla tavalla.
Kirjassa "Power Thoughts" Joyce opettaa Sanasta 12 tapaa -
ajatella positiivisemmin.
Tarjoamme myös "Five Lies" -DVD-levyä.
Tunnin opetuksessa Joyce kertoo, mitkä ovat yleisimmät valheet, -
joita uskomme mm. terveydestä, taloudesta ja suhteista.
Voita negatiivisuus ja nauti Jumalan tarkoittamasta voimaelämästä.
Tilaa tuotteet ruudun tiedoilla tai osoitteesta joycemeyer.org.
Meillä on kunnia saada Ruth Graham puhujaksi naistenkonferenssiimme.
Billy Grahamin tyttärenä sinulla on varmasti paljon kokemuksia, -
niin ihania kuin haastaviakin.
Mistä aiot puhua tämän vuoden naistenkonferenssissa?
Monen on vaikea olla oma itsensä. He pitävät naamaria.
Yritän olla oma itseni. Se antaa muillekin luvan olla oma itsensä.
Se hoitaa meitä. Odotan jotain sellaista.
Viikonlopusta tulee voimallinen. Älä jää siitä paitsi.
Ota mukaan ystäväsi ja ilmoittaudu tänään. Älä lykkää sitä.
Olen Sri Lankassa. Seurassani on terveysalan ammattilaisia, -
jotka ovat tulleet tänne vapaaehtoistyöhön.
Jos olet lääkäri, hammaslääkäri, hoitaja, farmaseutti tai kiropraktikko,-
mieti, voisitko lähteä auttamaan niitä, jotka muuten eivät saisi apua.
Onko tämä hyvä juttu? - On!
Raamattu on Jumalan ohjekirja elämäämme varten.
Arjessa on vaikea löytää aikaa, päästä alkuun ja osata soveltaa.
Ymmärrämme sen. Haluamme auttaa.
Sivustolla joycemeyer.org/study on ilmaismateriaalia, -
joka auttaa saamaan enemmän irti Sanasta, olitpa uusi tai vanha uskova.
Ilmainen, mobiili ja räätälöity opas: joycemeyer.org.
Tiesitkö, että voit saada lisää iloa elämääsi -
yksinkertaisesti auttamalla muita?
Meidän on hyvä kysyä välillä itseltämme: -
"Ajattelenko enemmän saamista kuin antamista?"
Meidän ei tarvitse yrittää saada. Meidän pitää antaa runsaasti, -
niin Jumalan siunaukset ajavat meitä takaa ja saavuttavat meidät.
Joyce Meyer Ministries auttaa ihmisiä kaikkialla maailmassa -
eri työmuotojen kautta. Pyydän sinua tulemaan mukaan työhön.
On hyvin voimallista tukea niitä, -
jotka kylvävät Jumalan Sanaa elämääsi.
Kun jakamamme Sana vaikuttaa teissä, -
auta meitä vaikuttamaan jatkossakin muihin ihmisiin kautta maailman.
Emme pyydä mitään tiettyä kuukausilahjoitusta.
Pyydämme, että olet tunnollinen ja sitoutunut ja teet parhaasi.
Tule mukaan jakamaan Kristusta ja rakastamaan ihmisiä. Kiitos.
Kiitos, ystävät ja kumppanit!
Yhdessä jaamme Kristuksen rakkautta ympäri maailmaa.
Lisätietoja saa ottamalla meihin yhteyttä tai käymällä kotisivuilla.
Tue työtä, kun jaamme Kristuksen rakkautta kaikkialla maailmassa.
Ohjelman ovat kustantaneet Joyce Meyer Ministries -työn tukijat.
Suomennos: Marianne Tenetz